**Referat**

|  |
| --- |
| **Møde:** FU**Tid**: Fredag den 23/8 2013 kl. 13.00-15.00**Sted:** Boulevarden 13, Aalborg**Deltagere:** Bente Graversen, Leif Serup, Jesper Hosbond Jensen, Carsten Kaalbye, Maria Thorsager **Afbud:** Benjamin Holst**Sagsnr.:** 2013-24536 |

|  |  |  |
| --- | --- | --- |
| 1. | **Opfølgning på møde i Fælles FU d. 8. aug. 2013**Der er som opfølgning på beslutning om ”høring” af grupper og fora udarbejdet forslag til spørgeskema i samarbejde mellem sundhedssekretariatet og regionen. Disse fremsendes snarest og drøftes på mødet. | *Forslag drøftet og godkendt med bemærkning om, at grupper/fora ikke skal ”høres” om det samme ad to omgange.* *Derfor skal det undersøges, hvordan høringen tilrettelægges bedst muligt i forhold til den generelle årlige status fra grupperne. Det drøftes med regionen om høringen evt. kan erstatte næste årlige status.*  |
| 2. | **Forberedelse til DAS møde d. 3. september 2013**Herunder: * Notat vedr. Økonomiaftaler til DAS-mødet
* IV-behandling
* FMK oplægget
 | *Udkast til dagsorden blev drøftet. Der fremkom forslag til ændringer af økonominotatet, som efterfølgende tilpasses.*  |
| 3. | **Strukturnotatet**Drøftelse på baggrund af det tidligere fremsendte udkast | *Der fremkom mindre rettelser til notatet, primært vedrørende betjening af udvalg mv. Notatet rettes til og præsenteres som udkast/forslag for Sundheds-direktører/sundhedschefer på temamødet d. 1. november 2013.* *Efterfølgende fremlægges det endelige forslag for KDK.*  |
| 4. | **Kommissorium mv. for Sundhedsdirektørernes forretningsudvalg**Drøftelse på baggrund af tidligere fremsendte udkast | *Kommissoriet, Forretningsorden og Opgavebeskrivelse for Det Fælleskommunale Sundhedssekretariat er godkendt og medtages på temamødet d. 1. november sammen med Strukturnotatet. Alle papirer fremsendes i god tid til Sundhedschefer samt sundhedsdirektører, så der er mulighed for på forhånd at forholde sig til det og komme med feedback.* |
| 5. | **Den tværsektorielle organisering**Oversigt præsenteret på Fælles FU. Planer fremadrettet. | *Oversigt over Samarbejdsudvalg skal justeres og fremsendes snarest igen til orientering.* *Herudover arbejdes der videre med ide om at gøre oversigt over grupper/fora elektronisk tilgængelig.**Det skal være muligt at se hvilke grupper, der er nedsat, deltagere og evt. mulighed for at klikke sig ind på den enkelte gruppes kommissorium.*  |
| 6. | **Oplæg om rammeaftale for kommunale praksiskonsulenter**Notat drøftes (se bilag).Jørgen Peter Ærthøj har ikke selv mulighed for at deltage på mødet. | *Da Jørgen Peter Ærthøj ikke havde mulighed for at deltage, skete drøftelsen alene på baggrund af det fremsendte materiale.* *Der blev udtrykt uklarhed omkring, hvilken ydelse kommunerne vil få leveret ift. det kommunale sundhedsarbejde, ligesom det foreslåede timetal ligger langt over, hvad der af FU vurderes realistisk (10 timer vurderes at være rimeligt niveau). Derudover er der behov for at snitfladen til PLO er klar.**Det blev besluttet, at 2 repræsentanter fra FU (Bente Graversen meldte sig som den ene) mødes med Jørgen Peter Ærthøj for at drøfte nærmere.* *Sekretariatet forsøger at lave en aftale ud fra forslag til mødedatoer fra Jørgen Peter Ærthøj.*  |
| 7. | **Planlægning af Fællesmøde d. 1. november 2013** Rammerne for arrangementet samt forslag til konkret indhold drøftes. Forslag til program omdeles. |  *Forslag til program drøftet.* *Oplæg omkring forløbsprogrammer tages ud.* *Forslag til nyt emne: ”KMD Care - Udfordringer og erfaringer, en tematisering med udveksling af erfaringer”. Kommunedata og CSC inviteres til at komme med oplæg, og derefter skal der lægges op til fælles drøftelser i kredsen. Det overvejes om Combit også skal inviteres med. Sekretariatet undersøger mulighederne.* *Jes Søgaard blev godkendt som oplægsholder. Han skal holde oplæg om omkring det nye sundhedsudspil og kommunernes fremtidige udfordringer på sundhedsområdet.* *Honoraret er 10.000 kr. plus moms og dækning af transportudgifter.* *Benjamin Holst fra KKR inviteres til at præsentere Strukturnotatet.**Der trækkes lod om, hvem fra FU der byder velkommen samt slutter arrangementet af.* *Revideret program præsenteres på næste FU møde.* |
| 8. | **Udpegning** | *Kort status blev givet vedr. udpegninger.* *Det blev besluttet at ny tovholder for faglig følgegruppe for Forebyggelse og Sundhedsfremme (som erstatning for Charlotte Færch) skal vælges af gruppen selv. Sundhedssekretariatet faciliterer denne proces.*  |
| 9. | **Orientering****Nyt fra Referencegruppen for revision af Vejledning om SUK og Sundhedsaftalerne****Blodprøvetagning af patienter i eget hjem**Der gives en status på tilbagemeldinger fra kommunerne vedrørende muligheden for at indgå i en forsøgsordning omkring blodprøvetagning af patienter i eget hjem. Frist d. 3. september 2013. **Hjerneskade-koordinationsgrupper**Sundhedssekretariat er blevet forespurgt af om muligheden for deltagelse. Forslag om en deling af deltagelsen i de to grupper mellem sekretariaterne. Gensidig orientering. | *Det nyeste materiale fra referencegruppen blev drøftet, blandt andet med fokus på rollen for det fremtidige SKU og godkendelsesproceduren for sundhedsaftalerne.**Hvad bliver de fremtidige kompetencer i SKU ift. KKR?**På mødet blev orienteret om de indkomne tilbagemeldinger fra kommunerne og efterfølgende er der indkommet svar fra alle kommuner. Følgende kommuner har sagt ja til at deltage i ordningen: Aalborg, Morsø, Thisted, Vesthimmerland og Hjørring.* *Maria Thorsager deltager fremadrettet som en del af hjerneskade-koordinationsgruppen på voksenområdet.* |
| 10 | **Fremtidige møder (SKU, DAS, Fælles FU og FU)**Forslag til mødeplan 2014 for SKU og DAS er nu på plads. Fælles FU og FU møder søges indpasset efter disse. Planlægning af FU mødedatoer for resten af 2013. | *Der er planlagt FU møder:* *20. september 10-12**25. oktober 9.30-11.30**Der er ikke planlagt møder i november, men den 6. november 2013 afholdes møde i KL´s Sundhedsstrategiske gruppe. Det overvejes, om der evt. kan afholdes FU møde i relation til dette (f.eks. i lufthavn inden afrejse til København). Drøftes på FU mødet d. 20. september 2013.*  |
| 11 | **Eventuelt** | *Sekretariatet undersøger muligheden for at reservere parkeringspladser omkring Boulevarden 13 til Forretningsudvalget i forbindelse med afholdelse af møder.* *Planlægning ift. etablering af hjemmeside påbegyndes og præsenteres på næste FU møde.* |